Sukan Paralimpik Musim Panas 1980

Sukan Paralimpik Musim Panas 1980 (, ) juga digelar sebagai Sukan Olimpik untuk Orang Kurang Upaya (), merupakan satu acara sukan antarabangsa  bagi atlet kurang upaya yang akan diadakan di Arnhem, Belanda dari 21 hingga 30 Jun 1980.

Latar belakang
Kesatuan Soviet yang telah menganjurkan Sukan Olimpik Musim Panas 1980 telah dijemput untuk menganjurkan edisi Sukan Paralimpik ini. Namun, mereka mengatakan bahawa golongan orang kurang upaya "tidak wujud" di negara tersebut dan enggan menganjurkan temasya ini. Pasukan Kesatuan Soviet hanya akan menyertai Sukan Paralimpik pada 1988. Oleh itu, temasya ini telah dipindahkan ke Arnhem, Belanda.

Wujud juga kontroversi atas penyertaan pasukan Afrika Selatan dalam temasya ini. Hal ini adalah kerana IOC sudah melarangkan negara tersebut daripada bertanding disebabkan oleh perlaksanaan dasar Aparteid oleh kerajaan Afrika Selatan. Rakyat Belanda dan Parlimen Belanda turut membantah penyertaan negara tersebut. Akhirnya, ahli parlimen bersetuju bahawa penyertaan pasukan Afrika Selatan "tidak diingini" oleh mereka.

Acara sukan 
Atlet-atlet temasya ini dibahagikan kepada empat kategori: amputasi, palsi serebrum, kecacatan penglihatan, and kerusi roda. Atlet serebral palsi dibenarkan untuk menyertai Sukan Paralimpik buat kali yang pertama. Selain itu, Bola tampar telah ditambah ke program acara sukan sebagai sukan baharu.

 Memanah
 Olahraga
 Baling damak
 Goalball
 Boling padang
 Menembak
 Renang
 Ping pong
 Bola tampar
 Angkat berat
 Bola keranjang kerusi roda
 Lawan pedang kerusi roda
 Gusti

Penyertaan 
Iceland, Kuwait dan Sudan menyertai Sukan Paralimpik buat kali yang pertama.

Jadual pingat

Lihat juga
 Sukan Olimpik Musim Panas 1980
 Sukan Olimpik Musim Sejuk 1980

Rujukan

Pautan Luar

Jawatankuasa Paralimpik Antarabangsa

Sukan Paralimpik Musim Panas